জেমস হিউ ক্যালাম লরি সিবিই (; জন্ম: ১১ জুন ১৯৫৯) একজন ইংরেজ অভিনেতা, কৌতুকাভিনেতা, লেখক ও সঙ্গীতশিল্পী। ফক্স চ্যানেলের চিকিৎসা নাট্যধর্মী ধারাবাহিক হাউজ (২০০৪-২০১২)-এ অভিনয়ের জন্য সর্বাধিক পরিচিত এই অভিনেতা তিনটি গোল্ডেন গ্লোব পুরস্কার ও দুটি স্ক্রিন অ্যাক্টরস গিল্ড পুরস্কার অর্জন করেছেন এবং ১০টি প্রাইমটাইম এমি পুরস্কারের মনোনয়নসহ একাধিক পুরস্কার ও সম্মাননা অর্জন করেছেন। তিনি ২০১১ সালে তিনি গিনেজ বিশ্ব রেকর্ডের টেলিভিশনে সর্বাধিকবার দেখা প্রধান অভিনেতা তালিকায় তার নাম আসে এবং টেলিভিশন নাটকে সর্বাধিক পারিশ্রমিকপ্রাপ্ত অভিনেতাদের একজন ছিলেন, তিনি হাউজ-এর প্রতি পর্বের জন্য ২৫০,০০০ পাউন্ড (৪০৯,০০০ মার্কিন ডলার) পারিশ্রমিক নিতেন।  লরি তার বন্ধু ও কৌতুকাভিনয়ের সঙ্গী স্টিভেন ফ্রাইয়ের সাথে দ্বৈত কৌতুকাভিনয় অনুষ্ঠান ফ্রাই অ্যান্ড লরি দিয়ে প্রথম পরিচিতি অর্জন করেন। ১৯৮০-এর দশক থেকে ১৯৯০-এর দশক পর্যন্ত এই দুজন স্কেচ কৌতুকাভিনয় অনুষ্ঠান আ বিট অব ফ্রাই অ্যান্ড লরি এবং পি. জি. ওডহাউজের জিভস অ্যান্ড উস্টার-সহ অসংখ্য কৌতুকাভিনয় অনুষ্ঠানে কাজ করেছেন। এই সময়ে লরি অন্যান্য কাজের মধ্যে রয়েছে কৌতুকাভিনয় ধারাবাহিক ব্ল্যাক্যাডার এবং চলচ্চিত্র সেন্স অ্যান্ড সেন্সিবিলিটি (১৯৯৫), ১০১ ডালমাশিয়ান্স (১৯৯৬), দ্য বরোয়ার্স (১৯৯৭), এবং স্টুয়ার্ট লিটল (১৯৯৯)।  লরি হাউজ ধারাবাহিকে ডক্টর গ্রেগরি হাউজ চরিত্রে অভিনয় করে দুটি গোল্ডেন গ্লোব পুরস্কারসহ একাধিক পুরস্কার লাভ করেছেন। টেলিভিশনে তার অভিনীত অন্যান্য কাজগুলো হল মিনি ধারাবাহিক দ্য নাইট ম্যানেজার (২০১৬)-এ অস্ত্র ব্যবসায়ী রিচার্ড অনস্লো রোপার, যার জন্য তিনি তার তৃতীয় গোল্ডেন গ্লোব পুরস্কার অর্জন করেন এবং এইচবিওর সিটকম ভিপ (২০১২-২০১৯)-এ সেনেটর টম জেমস, যার জন্য তিনি তার ১০ম এমি পুরস্কারের মনোনয়ন লাভ করেন।  অভিনয়ের বাইরে লরি লেট দেম টক (২০১১) ও ডিন্ট ইট রেইন (২০১৩) নামক দুটি ব্লুজ অ্যালবাম প্রকাশ করেন। দুটি অ্যালবামই ইতিবাচক পর্যালোচনা লাভ করে। এছাড়া তিনি দ্য গান সেলার (১৯৯৬) শীর্ষক একটি উপন্যাস রচনা করেন। ২০০৭ সালের নববর্ষ সম্মাননায় তাকে অফিসার অব দি অর্ডার অব দ্য ব্রিটিশ এম্পায়ার এবং ২০১৮ সালের নববর্ষ সম্মাননায় কমান্ডার  অব দি অর্ডার অব দ্য ব্রিটিশ এম্পায়ার খেতাবে ভূষিত হন।  প্রারম্ভিক জীবন জেমস হিউ ক্যালাম লরি ১৯৫৯ সালের ১১ই জুন অক্সফোর্ডের ব্ল্যাকবার্ড লেইস এলাকায় জন্মগ্রহণ করেন। তার মাতা প্যাট্রিশিয়া (জন্ম: লেইডল) এবং পিতা উইলিয়াম র‍্যানাল্ড মান্ডেল "র‍্যান" লরি একজন চিকিৎসক এবং ১৯৪৮ সালের লন্ডন অলিম্পিকের কক্সলেস পেয়ার্সে (রোইং) স্বর্ণপদক বিজয়ী। তিনি তাদের চার সন্তানের মধ্যে সর্বকনিষ্ঠ। তার বড় ভাই চার্লস আলেকজান্ডার লিওন মান্ডেল লরি এবং দুই বড় বোন সুজান ও জ্যানেট। তার মাতা ১৯৮৯ সালে মোটর নিউরন রোগে ভুগে মৃত্যুবরণ করেন।  কর্মজীবন স্টিভেন ফ্রাই ও লরি ১৯৮০-এর দশক ও ১৯৯০-এর দশক জুড়ে বিভিন্ন প্রকল্পে একসাথে কাজ করেন। তন্মধ্যে তিনি বেন এলটন ও রিচার্ড কার্টিস রচিত ও রোয়ান অ্যাটকিনসন অভিনীত ব্ল্যাক্যাডার ধারাবাহিকে বিভিন্ন চরিত্রে অভিনয় করেন। তিনি ব্ল্যাক্যাডার টু এর "বিয়ার" পর্বে প্রথমে মদ্যপ সিমন প্যাট্রিজ চরিত্রে ও পরে ব্ল্যাক্যাডার টু এর চূড়ান্ত পর্ব "চেইন্স"-এ খল যুবরাজ লুডভিগ দ্য ইনডেস্ট্রাক্টিবল চরিত্রে, এবং ব্ল্যাক্যাডার দ্য থার্ড-এ প্রিন্স জর্জ ও ব্ল্যাক্যাডার গোজ ফোর্থ-এ লেফটেন্যান্ট জর্জ চরিত্রে অভিনয় করেন। অন্যান্য কাজের মধ্যে রয়েছে বিবিসির স্কেচ হাস্যরসাত্মক ধারাবাহিক আ বিট অব ফ্রাই অ্যান্ড লরি, এবং পি.জি. ওডহাউজের গল্পের রূপান্তর জিভস অ্যান্ড উস্টার।  লরি এরপর এমা টমসন কর্তৃক উপযোগকৃত ও অভিনীত জেন অস্টেনের সেন্স অ্যান্ড সেন্সিবিলিটি উপন্যাসের চলচ্চিত্ররূপে (১৯৯৫), ডিজনির লাইভ-অ্যাকশন ১০১ ডালমাশিয়ান্স (১৯৯৬)-এ কুকুরদের অপহরণ করার জন্য ভাড়া করা অপরাধী জ্যাসপার চরিত্রে, দ্য বরোয়ার্স (১৯৯৭), স্টুয়ার্ট লিটল (১৯৯৯), বেন এলটনের ইনকনসিভেবল উপন্যাসের চলচ্চিত্ররূপ মেবি বেবি (২০০০), গার্ল ফ্রম রিও (২০০১), ও দ্য ফ্লাইট অব দ্য ফিনিক্স উপন্যাসের চলচ্চিত্ররূপ ফ্লাইট অব দ্য ফিনিক্স (২০০৪) চলচ্চিত্রে অভিনয় করেন।  তথ্যসূত্র  বহিঃসংযোগ  Hugh Laurie | Culture | The Guardian Hugh Laurie interview - Telegraph HUGH LAURIE  বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইংরেজ অভিনেতা বিষয়শ্রেণী:২০শ শতাব্দীর ইংরেজ ঔপন্যাসিক বিষয়শ্রেণী:২০শ শতাব্দীর ইংরেজ কৌতুকাভিনেতা বিষয়শ্রেণী:২১শ শতাব্দীর ইংরেজ অভিনেতা বিষয়শ্রেণী:২১শ শতাব্দীর ইংরেজ কৌতুকাভিনেতা বিষয়শ্রেণী:২১শ শতাব্দীর ইংরেজ ঔপন্যাসিক বিষয়শ্রেণী:স্কটিশ বংশোদ্ভূত ইংরেজ ব্যক্তি বিষয়শ্রেণী:অক্সফোর্ডশায়ারের অভিনেতা বিষয়শ্রেণী:অডিওবই পাঠক বিষয়শ্রেণী:ইংরেজ স্কেচ কৌতুকাভিনেতা বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ টেলিভিশন অভিনেতা বিষয়শ্রেণী:ইংরেজ নাস্তিক বিষয়শ্রেণী:ইংরেজ পুরুষ ঔপন্যাসিক বিষয়শ্রেণী:ইংরেজ পুরুষ চিত্রনাট্যকার বিষয়শ্রেণী:ইংরেজ ব্লুজ গায়ক বিষয়শ্রেণী:ইংরেজ ভিডিও গেম অভিনেতা বিষয়শ্রেণী:ইংরেজ লেখক বিষয়শ্রেণী:ওয়ার্নার রেকর্ডসের শিল্পী বিষয়শ্রেণী:মার্কিন যুক্তরাষ্ট্রে ইংরেজ প্রবাসী বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী বিষয়শ্রেণী:অক্সফোর্ডের ব্যক্তি বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য টিভি ধারাবাহিক) বিজয়ী বিষয়শ্রেণী:ইংরেজ গায়ক বিষয়শ্রেণী:ইংরেজ চিত্রনাট্যকার বিষয়শ্রেণী:ইংরেজ কণ্ঠাভিনেতা বিষয়শ্রেণী:ইংরেজ পিয়ানোবাদক বিষয়শ্রেণী:দ্য ড্রাগন স্কুল, অক্সফোর্ডে শিক্ষিত ব্যক্তি বিষয়শ্রেণী:শ্রমিক দল (যুক্তরাজ্য) এর ব্যক্তি বিষয়শ্রেণী:২০শ শতাব্দীর ইংরেজ কৌতুকাভিনয়শিল্পী বিষয়শ্রেণী:২১শ শতাব্দীর ইংরেজ কৌতুকাভিনয়শিল্পী বিষয়শ্রেণী:ব্রিটিশ পুরুষ পিয়ানোবাদক